b"\n_START_ARTICLE_\nBulee\n_START_PARAGRAPH_\nBulee 'n\xc3\xb5ukogu'  oli Vana-Kreeka poliste k\xc3\xb5rgeim valitsusorgan, mis koosnes valitud kodanikest. _NEWLINE_Joonia linnades nimetati seda organit buleeks, geruusiaks v\xc3\xb5i s\xc3\xbcnedrioniks, dooria linnades oli selle nimetus  in alia, apella v\xc3\xb5i aliaia.\n_START_SECTION_\nAteena\n_START_PARAGRAPH_\nBulee ehk neljasaja n\xc3\xb5ukogu (viiesaja n\xc3\xb5ukogu) oli n\xc3\xb5ukogu, mille asutas arhont Solon 594 eKr. _NEWLINE_Algselt koosnes bulee 400 mehest. Igast algsest Ateena h\xc3\xb5imust kuulus bulee koosseisu 100 meest. Nad pidasid koosolekuid Pnyxi m\xc3\xa4el Ateena akropoli l\xc3\xa4hedal. Bulee oli aristokraaatide n\xc3\xb5ukogu areopaagi n\xc3\xb5uandev organ ning valmistas ette rahvakoosolekute p\xc3\xa4evakorda.  _NEWLINE_Kleisthenese reformidega suurendati bulee koosseisu 500 meheni, kusjuures iga uut h\xc3\xb5imu (f\xc3\xbc\xc3\xbcli) esindas 50 meest. Bulee liikmed valis rahvakoosolek \xc3\xbcle 30-aastaste Ateena kodanike seast \xc3\xbcheks aastaks. _NEWLINE_Bulee 50-liikmeline juhtkond pr\xc3\xbctaania valiti bulee liikmete seast iga kuu uuesti. Pr\xc3\xbctaania esimees vaheldus iga p\xc3\xa4ev ning ta valiti liisuga. Kes oli kord sellel ametikohal olnud, see ei tohtinud enam kunagi sellele kohale uuesti asuda.  Iga f\xc3\xbc\xc3\xbcl valitses aastas kordam\xc3\xb6\xc3\xb6da n\xc3\xb5ukogu hoones ehk buleuteerionis. _NEWLINE_Ephialtese ja Periklese reformidega 5. sajandi keskel eKr l\xc3\xa4ksid buleele \xc3\xbcle paljud areopaagi funktsioonid ning areopaag kaotas peaaegu kogu oma v\xc3\xb5imu."